Wale fir d'Europäescht Parlament 2024 (Lëtzebuerg)

Bei de **Wale fir d'Europäescht Parlament 2024** goufen déi sechs Deputéiert gewielt, déi Lëtzebuerg am Europäesche Parlament fir d'Sëtzungsperiod 2024-2029 vertrieden.

Si goufen den 9. Juni 2024 ofgehalen, parallel zu deenen an den aneren EU Länner, déi tëscht dem 6. an 9. Juni 2024 organiséiert goufen.

D'CSV krut mat 21,9 % vun de Stëmmen 2 Sëtzer, D'LSAP (21,7 %), d'DP (18,3 %), déi Gréng (11,8 %) an d'ADR (11,8 %) jee 1. Par Rapport zu de Wale vun 2019 krut d'DP ee Sëtz manner, iwwerdeems d'ADR fir d'éischte Kéier een Deputéierten op Stroossbuerg schécke kann.

Am Ganzen hunn 78 Kandidaten (44 Männer a 34 Fraen) op de Lëschte vun 13 Parteie kandidéiert. Den Altersduerchschnëtt vun de Kandidate louch bei 45 Joer; de jéngste Kandidat war 19 an den eelsten 72 Joer al.

## Parteien

Den 11. Abrëll 2024 goufen d'Nummere fir déi 13 Lëschten, déi bei den Europawalen untrieden, ausgeloust, mat dësem Resultat:
*Lëscht 1: Oppositiounsbeweegung Mir d'Vollek
*Lëscht 2: Volt Luxembourg
*Lëscht 3: LSAP
*Lëscht 4: Fokus
*Lëscht 5: KPL - d'Kommunisten
*Lëscht 6: Déi Konservativ - D'Fräiheetspartei
*Lëscht 7: Déi Lénk
*Lëscht 8: DP
*Lëscht 9: ADR
*Lëscht 10: Zesummen - d'Bréck
*Lëscht 11: CSV
*Lëscht 12: Déi Gréng
*Lëscht 13: Piraten

## Wal
D'Wale fir d'Europaparlament sinn zu Lëtzebuerg obligatoresch fir Wieler tëscht 18 a 75 Joer. Och Bierger vun aneren EU-Staaten, déi op d'mannst 2 Joer zu Lëtzebuerg wunnen, kënne sech op d'Wielerlëschten androen a matwielen. Si dierfen dann awer net och nach am Land, wou se hierkommen, wielen.

Bréifwal ass méiglech.

Nom lëtzebuergesche Walgesetz däerf all Wieler maximal sou vill Stëmme ofginn, wéi Sëtz ze verdeele sinn, deemno 6. Déi kënnen all un eng Partei goen (duerch d'Schwäerze vum Rondel iwwer der Lëscht) oder u verschidde Kandidate verdeelt ginn (maximal 2 Stëmme pro Kandidat), déi op der selwechter oder op verschiddene Lëschte stinn („Panachage“).

## Resultat

D'CSV gouf mat 22,91&nbsp;% déi stäerkst Partei, d'LSAP mat 21,72&nbsp;% déi zweetstäerkst, dono koum d'DP mat 18,29&nbsp;%, sou wéi déi Gréng an d'ADR mat allebéid 11,76&nbsp;%. D'CSV krut 2 Sëtzer, un déi aner 4 Parteie goung jee ee Sëtz. Déi aner 8 Parteien, déi kandidéiert hunn, kruten net genuch Stëmme fir e Sëtz.

Am Eenzele kruten d'Parteien déi heite Resultater:

Ageschriwwe Wieler nnnnnn; Zuel vun de Walziedelen nnnnn; Gëlteg Walziedelen nnnnn; Wäiss Walziedelen nnnnn. D'Sëtz ginn an enger éischter Auszielung un d'Parteie verdeelt. Eréischt da gëtt gekuckt, wéi d'Reiefolleg vun de Kandidaten an der Partei ass.

An dësem Fall war dat d'Partei nn1, nn2 an nn3  D'Reschtsëtzer goungen un D, E an F.

## Gewielt goufen
* Charles Goerens (DP), 86.132 Stëmmen
* Christophe Hansen (CSV), 79.804 Stëmmen - bis den 30. November 2024
* Marc Angel (LSAP), 69.648 Stëmmen
* Tilly Metz (Déi Gréng), 43.828 Stëmmen
* Isabel Wiseler-Lima (CSV), 58.307 Stëmmen
* Fernand Kartheiser (ADR), 37.684 Stëmmen
Nogeréckelt:
* Martine Kemp (CSV, fir de Christophe Hansen), 51.670 Stëmmen

### Portraiten

Fichier:Charles Goerens, «D’Konsequenze vun Antisemitismus a Juddeverfolgung am politischen Discours zu Lëtzebuerg, 1945-2014»-103.jpg|Charles Goerens
File:1718294477718 20240613 HANSEN Christophe LU 008.jpg|Christophe Hansen 
File:1718289438997 20240612 ANGEL Marc LU 003.jpg|Marc Angel
File:1718810238391 20240619 WISELER-LIMA Isabel LU 011.jpg|Isabel Santos-Lima
Fichier:Tilly Metz, 2022 (cropped).jpg|Tilly Metz
File:Fernand Kartheiser MEP (2024).jpg|Fernand Kartheiser
File:Kemp MEP 2023.jpg|Martine Kemp


## Kuckt och

* Lëscht vun de lëtzebuergeschen Europadeputéierten (1979 bis haut).
* Wale fir d'Europäescht Parlament 2024

## Um Spaweck

* Inoffiziellt Resultat vun de Wale fir d'Europäescht Parlament zu Lëtzebuerg